钦定古今图书集成/明伦汇编/氏族典/第432卷 > 赵琎
## 钦定古今图书集成/明伦汇编/氏族典/第432卷 > 赵琎

按《元史赵琎传》：“琎，云中蔚州人。父昆，仕金为帅府评
事。兄珪以万户守飞狐城。庚午，昆卒，珪辇其母如蠡
州，留琎于飞狐城。癸酉，太祖南伐，先锋至飞狐城，琎
诣县说降之。丁丑，太师木华黎驻兵桓州，署为百户，
从攻蠡州、相州，论功授冀州行军都元帅。琎让其兄珪，朝廷从之，改授琎军民总管，迁中山、真定二路达”
鲁花赤。中统元年，诏立十道宣慰司，以琎为顺天宣
慰使。至元元年，转淄莱路总管。六年，改太原路。十二
年，升燕南道提刑按察使。十四年，迁河南道。十六年，
致仕。明年卒。谥襄穆。